На основу Решења Привредног суда у Пожаревцу Ст. бр. 410/2012 од 28.03.2013.године, и Одлуке Одбора поверилаца од дана 31.12.2020. године а у складу са чланoвима 131., 132. и 133. и 135. Закона о стечају («*Службени гласник Републике Србије» број 104/2009, 99/2011, 71/2012*), Закона о изменама и допунама Закона о Агенцији за лиценцирање стечајних управника („Службени гласник РС“ број 89/2015) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), Агенција за лиценцирање стечајних управника као стечајни управник стечајног дужника:

**Предузеће за призводњу и прераду меасав, унутрашњу и спољну трговину и услуге**

**"КЛАНИЦА ПЛАНА“ доо у стечају**

**ул. Милоша Великог бр. 123 Велика Плана**

**ОГЛАШАВА**

**продају стечајног дужника као правног лица**

**методом јавног нaдметања**

|  |  |  |
| --- | --- | --- |
| Предмет продаје | **Почетна цена**  **(дин.)** | **Депозит (дин.)** |
| **"КЛАНИЦА ПЛАНА“ доо у стечају**  **ул. Милоша Великог бр. 123 Велика Плана**  **као правно лице**  **Најзначајнија имовина:**  Непокретности које се налазе у Великој Плани, ул. Милоша Великог бр.123, на кп 1010/1 КО Велика Плана 1, уписане у ЛН 4154 КО Велика Плана 1:   * Зграда бр. 1, остале зграде – кланица за крупну стоку, структура објекта По+Пр+Сп, објекат преузет из земљишне књиге, бруто корисне површине 2.241,45 м2, површине у основи 1537 м2, врста права: својина, облик својине: друштвена * Зграда бр. 2, остале зграде – гардероба радника, објекат изграђен пре доношења прописа о изградњи објекта, површине у основи 954 м2, врста права: својина, облик својине: друштвена * Зграда бр. 3, остале зграде – управна зграда, објекат изграђен пре доношења прописа о изградњи објекта, бруто корисне површине 714 м2, површине у основи 540 м2, врста права: својина, облик својине: друштвена. * Зграда бр. 4, остале зграде – кланица крупне стоке, структура објекта По+Пр+Сп, објекат изграђен пре доношења прописа о изградњи објекта, бруто корисне површине 5.074,50 м2 површине у основи 2785 м2, врста права: својина, облик својине: друштвена * Зграда бр. 5, остале зграде – депо, објекат изграђен пре доношења прописа о изградњи објекта, површине у основи 1440 м2, врста права: својина, облик својине: друштвена * Зграда бр. 6, остале зграде – линија за клање свиња, структура објекта По+Пр+Сп, објекат има одобрење за градњу без употребне дозволе, бруто реалне површине 2.051,90 м2, површине у основи 1157 м2, врста права: својина, облик својине: друштвена * Зграда бр.7, остале зграде – дограђени део кланице, објекат има одобрење за градњу, без употребне дозволе, бруто корисне површине 851,70 м2, површине у основи 501 м2, врста права: својина, облик својине: друштвена * Зграда бр. 8, остале зграде – кафилерија затвореног типа, објекат има одобрење за градњу, без употребне дозволе, бруто корисне површине 639,20 м2, површине у основи 282 м2, врста права: својина, облик својине: друштвена * Зграда бр. 9, остале зграде – железничка утоварно истоварна рампа, објекат изграђен без одобрења за градњу, површине у основи 167 м2, врста права: држалац, облик својине: друштвено * Зграда бр. 10, остале зграде – гаража, објекат изграђен пре доношења прописа о изградњи објекта, површине у основи 147 м2, врста права: својина, облик својине: друштвена * Зграда бр. 11, остале зграде – радионица, објекат изграђен пре доношења прописа о изградњи објекта, површине у основи 101 м2, врста права: својина, облик својине: друштвена * Зграда бр. 12, остале зграде – сушара, објекат изграђен без одобрења за градњу, површине у основи 204 м2, врста права: држалац, облик својине: друштвено * Зграда бр. 13, остале зграде, објекат изграђен без одобрења за градњу, површине у основи 15 м2, врста права: држалац, облик својине: друштвено * Зграда бр. 14, остале зграде – портирница, објекат изграђен без одобрења за градњу, површине у основи 5 м2, врста права: држалац, облик својине: друштвено * Зграда бр. 15, остале зграде – перионица возила, објекат изграђен без одобрења за градњу, површине у основи 40 м2, врста права: држалац, облик својине: друштвено * Зграда бр. 16, остале зграде – портирница, објекат изграђен без одобрења за градњу, површине у основи 22 м2, врста права: држалац, облик својине: друштвено * Зграда бр. 17, остале зграде – надстрешница, објекат изграђен без одобрења за градњу, површине у основи 20 м2, врста права: држалац, облик својине: друштвено * Зграда бр. 18, остале зграде – постројење за обраду стајњака, објекат има одобрење за грању, без употребне дозволе, површине у основи 23 м2, врста права: својина, облик својине: друштвена * Зграда бр. 19, остале зграде – утоварна рампа, објекат изграђен без одобрења за градњу, површине у основи 12 м2 врста права: држалац, облик својине: друштвено * Зграда бр. 20, остале зграде – расхладни блок, структура објекта: По+Пр+Сп, објекат има одобрење за градњу, без употребне дозволе, бруто корисне површине 1.991,55 м2, површине у основи 808 м2, врста права: својина, облик својине: друштвена * Зграда бр. 21, oстале зграде – хладњача, објекат има одобрење за градњу, без употребне дозволе, бруто корисне површине 4.185,40 м2 површине у основи 1698 м2 врста права: својина, облик својине: друштвена * Зграда бр. 22, остале зграде – ходник (улаз), објекат изграђен без одобрења за градњу, површине у основи 37 м2 врста права: држалац, облик својине: друштвено * Зграда бр. 23, остале зграде – канцеларија, објекат изграђен без одобрења за градњу, површине у основи 26 м2 врста права: држалац, облик својине: друштвено * Зграда бр. 24, остале зграде – машинска хала, објекат има одобрење за градњу, без употребне дозволе, бруто корисне површине 86,70 м2, површине у основи 51 м2 врста права: својина, облик својине: друштвена * Зграда бр. 25, остале зграде – систем за пречишћавање отпадних вода, објекат има одобрење за градњу, без употребне дозволе, површине у основи 221 м2 врста права: својина, облик својине: друштвена * Зграда бр. 26, остале зграде – водо торањ, објекат има употребну дозволу, површине 29 м2, врста права: својина, облик својине: друштвена   Ванкњижни објекти:   * Објекат портирнице, површине 18.70 м2, на кп.бр.1010/1 КО Велика Плана 1 * Објекат трафостанице, површине 21,25 м2, на кп.бр.1010/5 КО Велика Плана 1.   Покретна имовина:   * Објекти се продају са припадајућом опремом према спецификацији у продајној документацији | 207.500.000,00 | 83.000.000,00 |

Детаљан приказ и опис имовине стечајног дужника као правног лица дат је у продајнoj документацији.

Право на учешће у поступку продаје имају сва правна и физичка лица која:

1. након преузимања профактуре, изврше уплату ради откупа продајне документације у износу од **300.000,00 динара + ПДВ**. Профактура се мора преузети, или на адреси повереника стечајног управникаГвозден Јовановић, ул. Драгослава Срејовића бр.89 Крагујевац или путем електронске поште [klanicaplanaustecaju@hotmail.com](mailto:klanicaplanaustecaju@hotmail.com) сваког радног дана у периоду од **09:00** до **15:00** часова, уз обавезну најаву поверенику стечајног управника. Крајњи рок за преузимање профактуре је до 15:00 часова **22.02.2021. године**. Крајњи рок за уплату и преузимање продајне документације је до **22.02.2021. године.**
2. уплате **депозит** на текући рачун стечајног дужника број **200-3110570101005-07 код Банке Поштанска штедионица а.д. Београд,** или положе неопозиву првокласну банкарску гаранцију наплативу на први позив, најкасније **5 радних дана пре одржавања продаје** (рок за уплату депозита истиче закључно са **23.02.2021. год**.). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управник, Теразије 23, VI спрат, Београд, закључно са **23.02.2021. године** до 15 часова по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 04.05.2021.**године.
3. потпишу изјаву о губитку права на повраћај депозита. Изјава чини саставни део продајне документације;
4. потпишу уговор о чувању поверљивих података приликом преузимања продајне документације. Уговор чини саставни део продајне документације.

Правно лице се купује у виђеном стању а његова имовина може се разгледати након откупа продајне документације, а најкасније до 23.02.2021.године, сваким радним даном од 1000 до 1400 часова уз претходну најаву на телефон 034/302-230 поверенику стечајног управника.

Након уплате депозита, а најкасније до 25.02.2021.године, потенцијални купци, ради благовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **02.03.2021. године у 11 часова** на следећој адреси:

**Агенција за лиценцирање стечајних управника - Центар за стечај, Теразије бр. 23, III спрат „Симпо сала“, у присуству Комисије.**

**Регистрација учесника** почиње **два сата** пре почетка јавног надметања, а завршава се **10 минута** пре почетка јавног надметања, односно у периоду од **9** до **10,50** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора се приступа у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, закључењу купопродајног уговора се приступа у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, мaила, или на други начин, осим на начин прописан у тачки 2 услова за стицање права за учешће из овог огласа.

Овлашћено лице: Повереник **Гвозден Јовановић,** контакт телефон: **034/302-230,** email [klanicaplanaustecaju@hotmail.com](mailto:klanicaplanaustecaju@hotmail.com)

Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се придржавају свих епидемиолошких мера прописаних одлукама Кризног штаба Владе Републике Србије.